Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 666

2. szabály Nemzetközi letéteményes szervek 2.1 Jogállás Nemzetközi letéteményes szerv lehet kormányzati szerv — ideértve a központi kormány kivételével a közigazgatáshoz tartozó bármely közintézményt — vagy magánintézmény. 2.2 Személyzet és felszerelés A 6. cikk (2) bekezdésének (ii) pontjában említett követelmények különösen a következõk: (i) a nemzetközi letéteményes szerv személyzetének és felszerelésének biztosítaniuk kell a letétbe helyezett mikroorganizmusok életképes és szennyezésmentes állapotban való tárolását; (ii) a mikroorganizmusok tárolása érdekében a nemzetközi letéteményes szervnek megfelelõ biztonsági intézkedéseket kell tennie abból a célból, hogy a letétbe helyezett mikroorganizmusok elvesztésének kockázatát a lehetõ legkisebbre csökkentse. 2.3 Minták kiadása A 6. cikk (2) bekezdésének (viii) pontjában említett követelmény különösen, hogy a nemzetközi letéteményes szerv köteles a mintákat gyorsan és megfelelõ módon kiadni a letétbe helyezett mikroorganizmusokból.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes